Sveits i Eurovision Song Contest

**Sveits debuterte i Eurovision** i 1956 og har deltatt 65 ganger. Sveits har vært borte fra konkurransen ved fire anledninger: 1995, 1999, 2001 og 2003. Landet har vunnet Eurovision Song Contest tre ganger: på hjemmebane i 1956 med Lys Assia, i 1988 med Celine Dion og i 2024 med Nemo. Sveits har kommet sist hele ni ganger og har fått null poeng fire ganger – like mange som Norge og Østerrike. 

Etter innføringen av semifinaler i 2004, har Sveits kvalifisert seg til finalen ved 8 av 19 anledninger. I 2019 klarte landet å kvalifisere seg til finalen for første gang siden 2014, og fikk sin beste plassering på 26 år med en fjerdeplass. Siden fulgte tre nye år med finaleplasser, blant annet en tredjeplass i 2021 –&nbsp;landets beste plassering på 28 år. I 2024 lyktes landet å få sin tredje seier, da Nemo og «The Code» fikk flest poeng fra juryene og seerne samlet. 

## Historikk
Sveits er på flere måter Eurovision Song Contests hjemland. I kjølvannet av andre verdenskrig ønsket Den europeiske kringkastingsunion, som for øvrig har hovedkvarter i Sveits, å skape et samlende, felleseuropeisk tv-program som kunne promotere organisasjonen. Etter forslag fra den sveitsiske fjernsynsmannen Marcel Bezençon falt til slutt valget på en internasjonal sangkonkurranse, inspirert av den italienske Sanremo-festivalen. Den første finalen gikk av stabelen i Lugano i Sveits 24. mai 1956, med syv deltakende land. Ikke bare var Sveits vert, landet vant også konkurransen med Lys Assia og sangen «Refrain». Lys Assia representerte også Sveits i 1957 og 1958, og hun ble Eurovision Song Contest *grande dame* frem til sin død i 2018.

### Seieren «glapp» etter norsk tabbe
Etter seieren fulgte flere gode resultater for Sveits, og landet kom på topp ti hvert år frem til 1964. I 1958 var Lys Assia igjen nær ved å vinne, da hun ble nummer to bak Frankrikes André Claveau og «Dors, mon amour». I 1961 kom Sveits på en tredjeplass, og i 1963 så Sveits ut til å vinne sin andre seier med Esther Ofarim og «T'en va pas». Da alle land hadde avgitt poeng, lå Sveits to poeng foran Danmark. Den norske juryen hadde imidlertid avgitt feil poeng, og Norge måtte avgi stemmene sine på nytt helt på slutten av avstemningen. Da de nye norske stemmene var tatt med, gikk Danmark forbi Sveits og vant med to poeng. Norge ble i ettertid beskyldt for å hjelpe et naboland til seier, men feilen skyldtes at den norske juryen ikke var ferdig med å telle poengene da den ble kalt opp. I kaoset leste derfor en stresset Roald Øyen opp de midlertidige resultatene, og i feil rekkefølge.

### Svingende resultater
I 1964 kom Sveits på sisteplass for første gang, og en ny sisteplass fulgte i 1967. Begge gangene var også uten poeng. Utover i 1970- og 1980-årane svingte resultatene. Flere ganger havnet Sveits langt ned på listen, men i årene 1975–1982 kom Sveits på topp ti hvert eneste år. I Bergen i 1986 ble Sveits nummer to, og i 1988 vant landet sin andre seier med den da ukjente fransk-kanadiske artisten Céline Dion og låten «Ne partez pas sans moi». Dette er langt fra eneste gang Sveits har importert en artist til å representere seg, blant dem var Esther Ofarim (1963) israelsk, Annie Cotton (1993) kanadisk, mens bandet Vanilla Ninja (2005) er estiske. Det er ingen regler som sier at artist eller låtskriver må være fra landet hen skal representere. Også Norge har vært representert av utlendinger, blant annet svenske Benny Borg (1972) og deler av gruppen Secret Garden (1995).

### Liten suksess 2000–2018
I 1993 sang Annie Cotton s Sveits til en tredjeplass. Etter dette har landet hatt liten suksess i konkurransen og måtte stå over Eurovision Song Contest i både 1995, 1999, 2001 og 2003. Etter at EBU innførte semifinaler i 2004 og frem til 2018, klarte Sveits å kvalifisere seg til finalen på 4 av 15 forsøk. I tillegg kom Sveits sist i semifinalen fire ganger – mer enn noe annet land.

### Suksess fra 2019
I 2019 lyktes Luca Hänni og «She Got Me» å kvalifisere seg til finalen; dette var Sveits' første finaleplass på fem. I finalen kom han på fjerdeplass, noe som var landets beste plassering på 28 år. I 2021 toppet Gjon's Tears og «Tout l'Univers» den sterke fjerdeplassen med en tredjeplass, noe som var en tangering av Annie Cottons tredjeplass i 1993. I 2022 kvalifiserte Sveits seg til finalen for tredje gang på rad. Dette var første gang landet klarte å kvalifisere seg til flere finaler på rad, etter at EBU innførte systemet med to semifinaler i 2008. I 2023 lyktes landet å nå sin fjerde finale på rad, med Remo Forrer. Landets tredje seier kom med Nemo og «The Code» i 2024.

### Språk
Som et flerspråklig land har Sveits hatt fordelen av å synge på flere språk: fransk, tysk, italiensk og retoromansk. Av landets 64 bidrag har 24 vært på fransk, 17 på engelsk, 12 på tysk, 10 på italiensk og 1 på retoromansk. Sveits har hatt størst suksess med sine franskspråklige bidrag: Av ti topp tre-bidrag har ni vært på fransk – inkludert de to første vinnerne.

## Deltakere
Under er en liste over Sveits' deltakere, plasseringer og poeng i konkurransen siden debuten. I 1956 stilte de syv deltakerlandene med to bidrag hver. Bare vinneren ble offentliggjort, de andre plasseringene er ikke kjent.
;Fargekoder

## Stemmehistorikk
Oversikt over poeng til og fra Sveits i finaler siden debuten. Tallene er hentet fra nettstedet ESC Database. Ved like mange poeng, rangeres landene etter hvor mange prosent de har gitt av høyeste mulige oppnåelige totalscore.

### Poeng fra Sveits

### Poeng til Sveits

Tallene i tabellene omfatter bare poeng i finaler. Poeng som Sveits har gitt og fått i semifinaler, er ikke inkludert.

## Galleri

Fil:Eurovision Song Contest 1958 - Lys Assia.png|Lys Assia i Hilversum i 1958
Fil:Eurovisie Songfestival 1962 te Luxemburg, voor Zwitserland Jean Philippe, Bestanddeelnr 913-6591.jpg|Jean Philippe i Luxembourg i 1962
Fil:Eurovision Song Contest 1965 - Yovanna.jpg|Yovanna i Napoli i 1965
Fil:Henri Des (Zwitserland), Bestanddeelnr 923-3707.jpg|Henri Dès i Amsterdam i 1970
Fil:Eurovisie Songfestival 76 Den Haag Peter, Sue and Marc (Zwitserland), Bestanddeelnr 928-5029.jpg|Peter, Sue og Marc i Haag i 1976
Fil:Piero Esteriore - Switzerland 2004.jpg|Piero Esteriore i Istanbul i 2004
Fil:ESC 2007 Switzerland - DJ Bobo - Vampires are alive.jpg|DJ Bobo i Helsingfors i 2007
Fil:Paolo Meneguzzi, Switzerland, Eurovision 2008, 2nd semifinal.jpg|Paolo Meneguzzi i Beograd i 2008
Fil:Switzerland at ESC 2011.jpg|Anna Rossinelli i Düsseldorf i 2011
Fil:ESC2013 - Switzerland 04 (crop).jpg|Takasa i Malmö i 2013
Fil:ESC2014 - Switzerland 01.jpg|Sebalter i København i 2014
Fil:20150520 ESC 2015 Mélanie René 3764.jpg|Mélanie René i Wien i 2015
Fil:ESC2016 - Switzerland 01.jpg|Rykka i Stockholm i 2016
Fil:Eurovision Song Contest 2017, Semi Final 2 Rehearsals. Photo 244.jpg|Timebelle i Kyiv i 2017
Fil:ESC2018 - Switzerland 02.jpg|Zibbz i Lisboa i 2018
Fil:ESC2019 - Switzerland 01.jpg|Luca Hänni i Tel Aviv i 2019
Fil:Gjons tears-1621721556 (cropped).JPG|Gjon's Tears i Rotterdam (2021)
Fil:Eurovision 2022 - Semi-final 1 - Switzerland - Marius Bear.jpg|Marius Bear i Torino (2022)
Fil:Eurovision 2023 - Jury Final - Switzerland - Remo Forrer (03).jpg|Remo Forrer i Liverpool (2023)
Fil:Nemo Eurovision Song Contest 2024 Final Malmö dress rehearsal semi 2 07.jpg|Nemo i Malmö i 2024


## Eurovision Song Contest i Sveits

## Kommentatorer og poengopplesere
Sveits har flere statlige tv-kanaler, én for hvert av de offisielle språkene: tysk (SRF), fransk (RTS) og italiensk (RSI).

## Se også
* Sveits i Junior Eurovision Song Contest
* Sveits i Eurovision Choir of the Year

## Referanser


## Eksterne lenker
* Sveits' side på Eurovision.TV